41. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 329 της 21 Απρ./8 Μαΐου 1965 (ΦΕΚ Α΄ 81) Περί αμοιβής ερευνητών μεταλλείων. ΄Εχοντες υπ’ όψιν τας διατάξεις του άρθρ. 7 του Ν.Δ. υπ’ αριθ. 4433/1964 «περί μεταλλευτικών ερευνών του Δημοσίου και άλλων τινών μεταλλευτικών διατάξεων» και την υπ’ αριθ. 152/1965 γνωμοδότησιν του Συμβουλίου Επικρατείας, προτάσει του επί της Βιομηχανίας Υπουργού, απεφασίσαμεν και διατάσσομεν: Άρθρ.1.-1.Επί τη δημοσιεύσει εις την Εφημερίδα της Κυβερνήσεως της αποφάσεως του Υπουργού της Βιομηχανίας δια της οποίας καθορίζεται η υπό του Δημοσίου ερευνητέα κατά Νομαρχιακάς περιφερείας, τοιχοκολλάται υπό του οικείου Νομάρχου έξωθι του Νομαρχιακού καταστήματος, πρόσκλησις προς τους δυναμένους να υποδείξωσι εις το Δημόσιον αγνώστους τοποθεσίας μεταλλευτικού ενδιαφέροντος εντός της υπό του Δημοσίου ερευνητέας περιοχής. 3.Οι βουλόμενοι να υποδείξωσι τοιαύτας περιοχάς, δέον να υποβάλωσι προς τον οικείον Νομάρχην αίτησιν εις την οποίαν ν’ αναφέρωσι α)το ονοματεπώνυμον, κατοικίαν και επάγγελμά των, και β)την περιοχήν ήν προτίθενται να υποδείξωσιν, περιγράφοντες αυτήν μετά της μεγαλυτέρας δυνατής ακριβείας, προκειμένου ν’ ανευρίσκεται ευκόλως η θέσις αυτής. 3.Η αίτησις παραλαμβάνεται υπό της Υπηρεσίας Πρωτοκόλλου της Νομαρχίας, σημειούται δ’ εν αυτή πλέον του αριθμού πρωτοκόλλου και η ώρα επιδόσεώς της. 4.Επί πλειόνων υποδεικνυόντων την αυτήν άγνωστον τοποθεσίαν, της αμοιβής δικαιούται ο πρώτος επιδόσας την κατά την προηγουμένην παρ. 2 αίτησιν. Άρθρ.2.-1.Η υπό του Νομάρχου παραλαμβανομένη αίτησις διαβιβάζεται αμελλητί προς την Υπηρεσίαν Μεταλλείων ήτις μετά προηγούμενον έλεγχον επί της ακριβούς θέσεως της αγνώστου τοποθεσίας μεταλλευτικού ενδιαφέροντος εντός της υπό έρευναν περιοχής του Δημοσίου, αναθέτει εις ειδήμονα τεχνικόν υπάλληλόν της, την επιτόπιον έρευναν προς διαπίστωσιν του μεταλλευτικού αυτής ενδιαφέροντος. 2.Προς τούτο ο εντεταλμένος την έρευναν τεχνικός υπάλληλος καλεί τον υποδείξαντα την τοποθεσίαν όπως εκθέση προφορικώς ή προσκομίση δείγματας βάρους 10 χιλιογρ. εξ εκάστης υποδεικνυομένης εμφανίσεως μεταλλεύματος ή παράσχη άλλας ενδείξεις βάσει των οποίων συνήγαγεν ούτος το ενδιαφέρον της περιοχής, ομού δε μετ’ αυτού ο ειρημένος υπάλληλος μεταβαίνει επί τόπου κατά καθορισθησομένην από κοινού ημερομηνίαν, προς διαπίστωσιν των υποδειχθέντων. 3.Εάν απαιτηθή επιτόπιος δειγματοληψία ή εκτέλεσις μικροεσκαφών προς διαπίστωσιν του μεταλλευτικού ενδιαφέροντος της υποδειχθείσης τοποθεσίας, αύται διεξάγονται επιμελεία του υποδείξαντος την τοποθεσίαν. Ο ποιοτικός έλεγχος των δειγμάτων μεταλλεύματος ενεργείται δια του παρά τη Υπηρεσία των Μεταλλείων, λειτουργούντος χημικού εργαστηρίου. Άρθρ.3.-1.Μετά το πέρας της επιτοπίου ερεύνης συντάσσεται υπό του ενεργήσαντος ταύτην τεχνικού υπαλλήλου της Υπηρεσίας των Μεταλλείων έκθεσις μεθ’ όλων των αναγκαίων επιστημονικών και τεχνικών δεδομένων επί του ενδιαφέροντος της ερευνηθείσης τοποθεσίας, ως και του συμπεράσματος το οποίον συνεπάγεται εκ των δεδομένων τούτων. Η αυτή έκθεσις θα συντάσσεται και αν τα δεδομένα της ερεύνης αποβώσιν αρνητικά. 2.Μετά της εκθέσεως συντάσσεται ωσαύτως τοπικόν σκαρίφημα καθορίζον μετ’ ακριβείας την θέσιν της αγνώστου τοποθεσίας, ως και τα σημεία των μεταλλοφόρων εμφανίσεων επί της επιφανείας και των κοιτασματολογικών και γεωλογικών δεδομένων των δικαιολογούντων το συμπέρασμα της εκθέσεως. Η έκθεσις μετά του σκαριφήματος υποβάλλεται υπό του ενεργήσαντος τον έλεγχον τεχνικού υπαλλήλου εις την Υπηρεσίαν των Μεταλλείων ήτις διαβιβάζει ταύτην προς γνωμοδότησιν εις το Συμβούλιον των Μεταλλείων όπερ κρίνον βάσει των στοιχείων αυτής και άλλων τυχόν επιστημονικών δεδομένων   τιθεμένων   υπ’ όψιν   του  υπό της   Υπηρεσί(Αντί της σελ. 521) Σελ. 521(α) Τεύχος 528 - Σελ. 41 Μεταλλευτικός Κώδικας 13.Μ.α.41 ας των Μεταλλείων, γνωμοδοτεί προς τον Υπουργόν της Βιομηχανίας επί του διαπιστωθέντος μεταλλευτικού ενδιαφέροντος της ερευνηθείσης τοποθεσίας και εισηγείται περί του καταβλητέου ποσού εις τον υποδείξαντα ταύτην. Εις τον αυτόν Υπουργόν ανατίθεται η δημοσίευσις και η εκτέλεσις του παρόντος. 